Diari Oficial de la Generalitat Valenciana


Sumari del DOGV 6649, del 11-11-2011 (2011/11339)

RESOLUCIÓ de 24 d'octubre de 2011, de la Conselleria de Presidència, per la qual s'aprova amortitzar el lloc d'oficial major de l'Ajuntament de la Vall d'Uixó.
---------------------------------------------------------------------------------------------------------------------------------------------------------------

### Dades del document

Número de DOGV
:   6649

Data del DOGV
:   11-11-2011

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2011/11054


Data del document
:   24-10-2011

Organisme emissor
:   Conselleria de Presidència

Tipus de document
:   Resolució

RESOLUCIÓ de 24 d'octubre de 2011, de la Conselleria de Presidència, per la qual s'aprova amortitzar el lloc d'oficial major de l'Ajuntament de la Vall d'Uixó. [2011/11219]  
L'Ajuntament de la Vall d'Uixó va crear al seu moment, en la relació de llocs de treball i plantilla de personal, el lloc de col·laboració d'oficial major, reservat a funcionaris amb habilitació de caràcter estatal pertanyents a la subescala de secretaria, categoria d'entrada, el qual es troba ocupat amb caràcter definitiu pel funcionari amb habilitació de caràcter estatal Gregorio López Babi.  
Aprovada inicialment pel Ple de data 28 de juliol de 2011 la modificació de la relació de llocs de treball i plantilla de personal de l'Ajuntament de la Vall d'Uixó, es va acordar amortitzar el lloc de col·laboració esmentat.  
S'ha sotmés l'acord a audiència de la persona interessada mitjançant la notificació per edicte en el Butlletí Oficial de la Província de Castelló en data 18 d'agost de 2011, com també al tauler d'anuncis de l'Ajuntament de València i a informació pública, segons s'acredita en l'expedient, mitjançant un anunci en el Butlletí Oficial de la Província de Castelló número 95, de 4 d'agost de 2011, i no consta en la documentació tramesa per l'Ajuntament que s'hi haja presentat cap al·legació.  
  
El Ple de l'Ajuntament, en la sessió que tingué lloc el dia 27 de setembre de 2011, va aprovar definitivament la modificació de la relació de llocs de treball i plantilla de personal i va amortitzar el lloc d'oficial major de l'Ajuntament de la Vall d'Uixó.  
S'ha tramitat l'expedient d'acord amb les prescripcions legals.  
  
De conformitat amb el que disposa la disposició transitòria setena de la Llei 7/2007, de 12 d'abril, de l'Estatut Bàsic de l'Empleat Públic, mentre que no s'aproven les normes de desplegament de la disposició addicional 2a del mateix Estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que regulen en l'actualitat l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
  
En virtut d'això, i fent ús de les competències atribuïdes per l'article 164.1 de la Llei 8/2010, de 23 de juny, i pels articles 2.2.a i 6.2 del Decret 159/1997, de 29 d'abril, del Govern Valencià, pel qual s'aprova el Reglament Regulador de les Competències de la Generalitat Valenciana Relatives als Funcionaris d'Administració Local amb Habilitació de Caràcter Nacional, resolc:  
Amortitzar el lloc d'oficial major de l'Ajuntament de la Vall d'Uixó, de conformitat amb l'acord adoptat pel Ple d'aquesta corporació, en la sessió que tingué lloc el dia 27 de setembre de 2011, i la normativa aplicable sobre la provisió de llocs de treball reservats a funcionaris amb habilitació de caràcter estatal.  
Contra aquesta resolució, que posa fi a la via administrativa, de conformitat amb el que estableix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les persones interessades poden interposar els recursos següents:  
a) Directament un recurs contenciós administratiu davant del Jutjat Contenciós Administratiu de València o davant del jutjat contenciós administratiu de la circumscripció en la qual tinga el domicili el demandant, en el termini de dos mesos comptadors a partir de l'endemà de la publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
b) Potestativament, recurs de reposició davant del mateix òrgan que ha dictat l'acte, en el termini d'un mes comptador des de l'endemà de la seua publicació en el Diari Oficial de la Comunitat Valenciana, de conformitat amb el que estableixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que l'interessat siga una administració pública no s'hi pot interposar un recurs en la via administrativa, sense perjudici del que disposa l'article 44 de la Llei 29/1998, de 13 de juliol, i s'haurà de requerir prèviament perquè s'anul·le o revoque el present acte, en el termini de dos mesos comptadors des de l'endemà de la publicació en el Diari Oficial de la Comunitat Valenciana, tenint en compte que açò no incideix en l'executivitat de l'acord ni interromp els terminis amb vista a la seua fermesa, ja que no és substitutiu del règim de recursos en via administrativa.   
Tot això sense perjudici que les persones interessades puguen exercir qualsevol altra via que estimen oportuna.  
  
València, 24 d'octubre de 2011.- La consellera de Presidència: Paula Sánchez de León Guardiola.